rlitschk/wikidir huggingface dataset:
De Ottokar II. vo Böhme au Ottokar Přemysl (* öppe 1232; † 26. August 1278 z Dürnkrut z Nideröschtriich) isch us de Familie vo de Přemysliden gsi. Er isch Herzog vo Öschtriich, de Steiermark, vo Kärnte und Krain gsi. Kein anderer us sinere Familie het jemols so en grosse Iifluss gha. De Ottokar isch de zwaiti Sohn vom böhmische König Wenzel gsi und vo sinere Frau, de Kunigunde vo Schwobe. Me weiss hüt nümm, wann er genau gebore worde-n-isch. In de Gschichtsforschig wärde verschidnigi Date zwüschem 1230i und 1233i vermuetet. Sin Name het de Ottokar Přemysl nach sim Grossvater, em Ottokar I. Přemysl. Politisch isch er s erschti Mol im 1247i in Erschinig träte, wo-n-er sich uf Site vom Olmützer Bischof Konrad gschlage het. Sin Vater het den Bischof welle absetze. Es Johr druf het sich de Gägesatz zu sim Vater noch verschärft, wo de Ottokar sich uf Ufständische, wo gäge sin Vater rebeliirt hei, zum "jüngere König" het la usrüefe. Wo di Ufständische bi Brüx e Niderlage hei müesse iistecke, hei si es Abkomme mit em König Wenzel gschlosse, wo de Ottokar in sim Aaspruch es Stück wit aaerkennt het. Er isch zum offizielle Mitregent worde. De Papscht Innozenz
Di weschtmitteldytsche Dialäkt bilde zämme mit dr ostmitteldytsche Dialäkt (Thüringisch-Obersächsischi Dialäktgruppe) di mitteldytsche Dialäkt. Si wäre vor allem am Mittel- un Niiderryy lang gschwätzt. Im Mitteldytsche, wu im Biet zwische dr Benrather Linie (nerdligs maken gege sidligs machen) im Norde un dr Speyerer Linie im Side (nerdligs Appel gege sidligs Apfel) gschwätzt wird, isch di zwot Lutverschiebig in weniger starkem Umfang uusbregt wie im Oberdytsch. Dergege het s die Lutverschiebig im Niderdytsch un Niderländisch gar nit gee. Di oschtmitteldytsche Dialäkt unterscheide sich vu dr weschtmitteldytsche dur d Verschiebig vu germ. p im Aalut (weschtmitteldt. ‚Pund’ – oschtmitteldt. ‚Fund’) Niderdytsch: maken – Appel – Pund Mitteldytsch: machen - Appel Weschtmitteldytsch: Pund Oschtmitteldytsch: Fund Oberdytsch: machen, Apfel, Pfund S Weschtmitteldytsch wird unterdeilt in Mittelfränkisch (Ripuarisch un Moselfränkisch) un Ryyfränkisch (Pfälzisch un Hessisch),. Abgränzt wäre die bode Gruppe dur d Verschiebig vu germ t. in verschidene "Chleiwerter" (Sankt Goarer Linie): mittelfränkisch wat, dat, et, allet u. a. gege ryyfränkisch was, das, es, alles Di sidfränkische (oder sidryyfränkisch) im Ruum Wysseburg un Charlsrue ghere nit zum Weschtmitteldytsch, wel in däne Apfel verschobe isch, dodermit ghere si zem Oberdytsch. Dää unterschidlig Stand vu dr Lutverschiebig im Ruum vum Niderfränkisch iber di weschtmitteldytsche Dialäkt bis zum
Di oschtmitteldytsche Dialäkt bilde zämme mit dr weschtmitteldytsche Dialäkt (Mittelfränkisch un Ryyfränkisch) di mitteldytsche Dialäkt. Si wäre vor allem z Dytschland in dr eschtlige Bundesländer gschwätzt. Zmittsen im oschtmitteldytsche Dialäktruum lyt s Biet vu dr Sorbische Sproch. Im Mitteldytsche, wu im Biet zwische dr Benrather Linie (nerdligs maken gege sidligs machen) im Norde un dr Speyerer Linie im Side (nerdligs Appel gege sidligs Apfel) gschwätzt wird, isch di zwot Lutverschiebig in weniger starkem Umfang uusbregt wie im Oberdytsch. Dergege het s die Lutverschiebig im Niderdytsch un Niderländisch gar nit gee. Di oschtmitteldytsche Dialäkt wäre vu dr weschtmitteldytsche abgränzt dur d Isoglosse vu dr Verschiebig vu germ. p im Aalut (oschtmitteldt. ‚Fund’ – weschtmitteldt. ‚Pund’). Vor allem di sidlige oschtmitteldytsche Dialäkt (Erzgebirgisch, Nordböhmisch, Nordmährisch) hän aber d Form ‚Pfund’). Niderdytsch: maken – Appel – Pund Mitteldytsch: machen - Appel Weschtmitteldytsch: Pund Oschtmitteldytsch: Fund Oberdytsch: machen, Apfel, Pfund S Oschtmitteldytsch wird unterdeilt in Thüringisch, Obersächsisch un Lausitzisch. Im Norde bildet s Sidmärkisch zwische dr maken/machen un dr ik/ich Linie e Ibergang zum Niderdytsch. Bis in d Mitti vum 20. Johrhundert het s no s Schlesisch un s Hochpreußisch gee, wu aber dur d Verdryybig vu dr dytschsprochige Bevelkerig noch em Zweite Wältchrieg
In de Lischte vo de Markgrafe und Herzög vo Öschtriich im Mittelalter sind alli Persone ufgführt, wo faktisch Landesherre vo Öschtriich si gsi, gliich ob d Bezeichnig Markgraf oder Herzog isch gsi. Us dem Grund fähle einigi Familiemitglider vo de Habsburger, wo - wi bi de Habsburger üblich - e Ordningszahl hei, aber nöd z Öschtriich regiirt hei. D Mark Öschtriich isch vom Friedrich I. Barbarossa uf em Hoftag vom 8. September 1156 mit em Privilegium Minus in es eignigs Herzogtum umgwandlet worde und het ab do nüm zu Herzogtum Bayere ghört. Vom Usschtärbe vo de Babebärger bis zu de Verleihig vom öschtriichische Lehe an d Habsburger sind Herzög vo Öschtriich in ihrem Machtaaschpruch umschtritte gsi. Us dem grund nennt me di Ziit s öschtriichisch Interregnum. De König Rudolf het im 1282i sim Sohn, em Albrecht d Herzogtümer vo Öschtriich und de Steiermark zum Lehe gäh. Ab do isch es bi de Habsburger blibe. De Albrecht II. het welle, dass sini beide Söhn zäme s Herzogtum regiiret. Di hei aber so Krach mitenand gha, dass es nöd funktioniirt het. Wo de Rudolf IV. gschtorbe-n-isch, isch es us dem Grund im 1379i zu ere Teilig cho. Es het danach noch witeri
Wilhelm II. († 871 z Großmähre) isch Markgrof (comes terminalis) vu dr bayrische Oschtmarch un Grof im Traungau gsi. Dr Wilhelm II. isch dr Suhn gsi vum Grof Wilhelm I. im Traungau us em Huus vu dr Wilhelminer un dr Engilrat. Anne 870 hän är un syy Brueder Engelschalk I. dr Ufdrag iberchuu, s Biet vu dr Oschtmarch nerdlig vu dr Duene z verwalte un gege Großmähre z schitze. In dr Kämpf gege dr mährisch Chenig Zwentibald I. sin dr Wilhelm II. un dr Engelschalk I. ei Johr derno, 871, gfalle. Ihre Noofolger as Gränzgrof isch dr Aribo I. wore. genealogie-mittelalter.de
Dr Rudolf III. vu Bade († 2. Februar 1332) isch vu 1288 bis zue syym Dod 1332 Markgrof vu Bade gsi. Är isch dr dritt Suhn vum Markgrof Rudolf I. un däm syyre Frau Kunigunde vu Eberstei us em Ebersteiner Adelsgschlächt gsi. Dr Rudolf III. het anne 1278 em Chloschter Lichtedal d Stadt Ettlinge gschänkt. Är het vier Chrieg gfiert gege d Stadt Stroßburi un dr Bischof vu Stroßburi. Am Aafang isch dr Rudolf II. no Aahänger gsi vum Chenig Friedrich vu Eschtryych, isch aber im Lauf vu dr Zyt zue däm syym Gegner, em Ludwig vu Baiern, ibergange. Vor em März 1306 het er d Jutta († 27. März 1327, begrabe im Chloschter Lichtedal) ghyrote, d Dochter vum Berchtold II. Grof vu Stroßburi. Dr Rudolf III. isch 1332 gstorbe un isch im Chloschter Lichtedal begrabe. Medieval Lands: Baden]
Die 74. Tour de Suisse het vom 12. bis 20. Juni 2010 stattgfunde. S Organisationskomitee vo der Schwiizer Landesrundfahrt het am 31. Juli 2009 d Etappenort bekannt gee. D Gesamtlengi isch 1353,1 Kilometer gsi. Die zweiti Etappe het e churzes Stück über italiänischs Gebiet gfüehrt und d Fahrer hai drbii dr Simplonpass überquert. Die sächsti Etappe, die sogenannti Königsetappe, isch über e Suste-, Oberalp- und Albulapass gange. D Tour het z Lugano mit em Prolog aagfange, si het mit eme abschliessende Zitfahre vo Liestel uf Basel und wider zrugg uf Liestel gändet.. Zum erstemol sit Johre het kei Etappe e Bergakumft gha. D Tour de Suisse isch eins vo de ProTour Renne und dorum hai alli achzäh ProTour Mannschafte mitgmacht. Drzue si no drei Mannschafte iiglade worde, s amerikanische BMC Racing Team, s Schwiizer Cervélo TestTeam und s holländische Vacansoleil Zu de Favorite vo dr Tour de Suisse 2010 hai dr Andy Schleck, Fränk Schleck, Fabian Cancellara vom Team Saxo Bank ghört, dr Lance Armstrong vom Team RadioShack, dr Mark Cavendish vom Team HTC-Columbia und dr Thor Hushovd vom Cervélo TestTeam. Commons: Tour de Suisse 2010 – Sammlig vo Multimediadateie Offizielli Webpräsenz Streckenbeschreibung auf tds.ch Archivlink (Memento vom 28. Oktober
S 62. Critérium du Dauphiné isch e Veloetapperenne gsi, wo vom 6. bis 13. Juni 2010 stattgfunde het. Es het us eme Prolog und siiben Etappe bestande. S Critérium du Dauphiné isch e ProTour-Renne, und alli 18 ProTour-Mannschafte mache mit. Drzue si 4 Mannschafte vo dr Continentale Pro iiglade worde: BBox Bouygues Telecom, Cofidis, Saur-Sojasun und Cervélo TestTeam.
D Finnebahn, isch en bsunders buute Wäg, wo Cross- oder au Friizittläufer chönd druf ränne. Speziell isch, das de Bode us ere 10 Zäntimeter dicke Schicht us Sägmähl und Holzschnitzle bestoot. Drunder isch e Drainageschicht us Sand, Chies oder Schotter. Wägem weiche Belag wärde d Glänk weniger belastet. Finnebahn isch vo finnische Läufer fürs Uusdurtrainig erfunde worde as e glänkschonendi Alternative fürs Laufe uf de Tartarbahn. Dezue ane isch si mit em weiche Bode gäbig fürs Crosstraining. D Betriiber schetze d Finnebahne, will si eifach und nöd tür sind zum Baue und zum Warte. Commons: Finnenbahn – Sammlig vo Multimediadateie
Dr Fabian Cancellara (* 18. Merz 1981 z Wohle bi Bärn) isch e Schwizer Velorennfahrer mit italiänische Wurzle. Si Vater, dr Donato Cancellara, isch vo San Fele (PZ) in der südlige Region Basilicata uf Bärn usgwanderet. Dr Cancellara het scho bi de Juniore viili Zitfahrrenne gwunne. 1998 und 1999 isch er Juniore-Zitfahrwältmeister worde und het 1999 dr Velowältcup vo de Juniore gwunne. Hüte isch er ein vo de beste Zitfahrer und Spezialist für d Eidagklassiker. Bim Bärgfahre het er ehnder Schwiirigkeite gha, het aber bi dr Tour de France 2008 zeigt, ass er sich bim Bärgfahre no verbesseret. 2009 het er d Tour de Suisse gwunne, bis jetzt si grösst Erfolg. 1998 Erste bi dr Juniorewältmeisterschaft bim Einzelzitfahre 1999 Erste bi dr Juniorewältmeisterschaft bim Einzelzitfahre 2000 Zweite bi dr U23 Wältmeisterschaft bim Zitfahre 2001 Erste in dr Tour vo Rhodos Erste im Prolog Erste bim GP Eddy Merckx Erste in dr Duo Normand 2002 Erste in dr Schwizer Einzelzitfahrmeisterschaft Erste bim GP Eddy Merckx Gsamterste bim GP Erik Breukink Erste in dr Etappe 3b Gsamterste in dr Tour vo Rhodos Erste im Prolog Erste bi dr ZLM Tour Erste in dr 1. Etappe bi dr Östriich Rundfahrt Erste in dr
S Basel Tattoo isch e Tattoo-Show, wo sit 2006 jedes Johr im Juli in dr Schwiizer Stadt Basel stattfindet. Inhaltlig isch si em Edinburgh Military Tattoo ähnlig und isch noch em Edinburgh Tattoo die zweitgrösst Tattoo-Verastaltig wältwiit. S Basler Top Secret Drum Corps het 2006 s erste Freiluft-Tattoo organisiert, wo s Corps s Johr vorhär am Edinburgh Military Tattoo grossi Erfolg het chönne fiire. Vorhär het s 2004 und 2005 s ‹Yshalle Tattoo› as Halleverastaltig in der Basler Iissportarena St. Jakob gee. As ‹Open Air Tattoo› isch s Basel Tattoo einzigartig in dr Schwiiz. S Basel Tattoo findet im Hof vo dr Kaserne Basel im Glaibasel statt. D Verastaltig wird jedes Johr vo guet 100.000 Zueschauer bsuecht und isch sit 2008 scho Mönet vorus usverchauft. Dr Spiilort, dr Innehof vo dr historische Kasärne am Rhii, git em Alass e Rahme, wo spürbar authentisch isch. Sit 2008 findet d Tattoo Street statt, e Parade dur d Basler Altstadt vom Münsterplatz zum Kulturzentrum Kasärne Basel. S Programm wächslet jedes Johr und wird vo internationale Kapälle, Bands und Tanzformationen bestritte. Bestanddeil vom Programm si d Ufdritt vo de ‹Massed Pipes and Drums›. S Basel Tattoo wird vo 7 Vollzit- und 4 Deilzitarbetschreft währed
Lugano (lombardisch Lügàn; gurynerdt. Loowasch, dütsch veraltet Lowens, Lauis oder Lauwis) isch e Schwiizer Stadt im Kanton Tessin. D Gmeind ligt im Bezirk Lugano im Sottoceneri und isch di gröscht Stadt im Kanton. Lugano ligt am Luganersee, wo uf italiänisch «Lago di Lugano» und au «Ceresio» heisst. Lugano het in de letschte Johrzähnt mit es baar umligende Gmeinde fusioniirt und isch so nöd numme nach de Iiwohner, sondern au in de Flächi gwachse. Im 1972i sind Brè-Aldesago und Castagnola zu Lugano dezue cho. Im 2004i sind Breganzona, Cureggia, Davesco-Soragno, Gandria, Pambio-Noranc, Pazzallo, Pregassona und Viganello dezue cho. E witeri Fusion isch uf de 20. April 2008 umgsetzt worde, wo Barbengo, Carabbia und Villa Luganese in d Stadt iiglideret worde sind. Am 13. April 2013 sind Bogno, Cadro, Carona, Certara, Cimadera, Sonvico und Valcolla mit Lugano fusioniert worde. Mit de letschte Igmaindig isch d Flechi vo Lugano vo 32 uf über 75 Kwadratkilometer gwachse. Im Oschte ligt d Stadt über en längi Streki a dr Landesgränze vo dr Schwiiz mit Italie. Uf dr iteliänische Syte sind divärsi Gmeinde vo dr Provinz Como und grad änet em See Campione d’Italia. Lugano isch zum erschte Mol anne 804 als Luanasco gnennt wore, 874
Dr Janez Brajkovič (* 18. Dezember 1983 z Metlika, Bezirk Novo mesto; Vorname hüfig as Jani agee) isch e slowenische Velorennfahrer. Dr Janez Brajkovič isch 2004 slowenische Meister vo der U23-Klass uf dr Stross und im Einzelziitfahre worde, spöter het er au s U23-Ziitfahre vo der Wältmeisterschaft z Verona gwunne. Bis zum Juli 2005 isch dr Brajkovič für s Continental Team KRKA-Adria Mobil gfahre, denn het er si erste Profivertrag bim US-amerikanische Discovery Channel Pro Cycling Team übercho. Im Johr druf isch men uf en ufmerksam worde, won er Fümfte bi dr Tour de Suisse worden isch. Im gliiche Johr het er bi der Vuelta a España mitgmacht, si ersti dreiwöchigi Landesrundfahrt, und het dört zwei Däg lang s goldige Liibli vom Erste im Gsamtklassemänt aghaa. 2007 het dr Brajkovič d Gsamtwärtig bi der Tour de Georgia gwunne, won er im Johr vorhär scho dr Erst im Nochwuchsklassemänt gsi isch. Für d Saison 2008 isch dr Brajkovič zum Team Astana gange und isch bi dr Dütschland Tour vo däm Johr Dritte worde. 2009 het er zum erste Mol bim Giro d'Italia gstartet und isch am Schluss uf en 18. Platz cho. Sit em Afang vo dr Saison 2010 stoht dr
Paraguay isch en südamerikanische Schtaat, wo zwüsche Brasilie, Argentinie und Bolivie ligt. Paraguay het kein direkte Zugang zum Meer, isch also en Binneschtaat. De Name vom Schtaat isch us em guaranische, wo pará „Ozean“ heisst, gua „zu“ oder „von“ und y „Wasser“. De Schtaatsname heisst drum quasi „Vom Wasser zum Wasser“ und gmeint isch s Wasser vom Fluss, wo Richtig Atlantik flüsst. D Hauptstadt vo Paraguay isch Asunción. Paraguay het e Flächi vo knapp 407'000 km² und isch dodermit öppe so gross, wi Dütschland und d Schwiiz zäme. D Gränzi het e Längi vo 3739 Kilometer und verteilt sich si öppe so: D Gränzlängi mit Bolivie isch 750 km, di mit Brasilie 1290 km und di mit Argentinie 1699 km. S Land isch durch de Rio Paraguay, wo vo Norde nach Süde flüüst, in zwei Naturrüm iiteilt. Im Weschte isch Gran Chaco, wo relativ wenig Lüt düent läbe und wo öppe 60 % vo de Landesflächi iinimmt. Im Oschte de sognannti Oriente, wo öppe 97 % vo de Bevölkerig läbet. Was d Ethniie un d Kultuur bedrifft, isch d'Bevölcherig vu Paraguay eini vu de homogenste vu Südamerika. Öbbe 65 Prozänt vu de Iiwohner sin Mestiize mit spanische un indianische (vor
Dr Rudolf IV. vu Bade († 25. Juni 1348), gnännt dr Wecker, isch vu 1291 bis zu syym Dod Markgrof vu Bade gsi. Är isch dr Suhn vum Hermann VII. vu Bade un dr Agnes vu Truhedinge († noch em 15. März 1309). Dr Rudolf isch zerscht Kanoniker z Speyer gsi. Bi dr Belagerig vu Speyer het er dr Leopold vu Eschtryych unterstitzt. Bal isch er aber uf d Syte vum Ludwig vu Baiern ibere gwägslet un het vu däm derno anne 1334 d Burg Orteberg verpfändet iberchuu, d Stedt Offeburg, Gengebach un Zell, derzue alles Ryychsguet in dr Ortenau. Dr Rudolf IV. het vor em 28. Februar 1318, in ere erschte Eh, d Liutgard vu Bolanden († 1324/25) ghyrote, in ere zwote Eh, vor em 18. Februar 1326, d Marie vu Oettingen († 10. Juni 1369). Us dr Eh mit dr Marie sin die Chinder fiirigange: Friedrich III. vu Bade (* um 1327; † 2. Septämber 1353) Rudolf V. vu Bade († 1361, ∞ 26. Augschte 1347 d Adelheid vu Bade) Normdate: GND: 138062714 | VIAF: 86210861
Dr Markgrof Hermann VIII. vu Bade († 1300) isch vu 1291 bis 1300 Markgrof vu Bade gsi. Dr Hermann VIII. isch dr Suhn vum Hermann VII. vu Bade un dr Agnes vu Truhedinge († noch em 15. März 1309). Noch em Dod vum Hermann VII. hän di drej Brieder, dr Friedrich II., dr Rudolf IV. un dr Hermann VIII. zämme regiert. Dr Hermann isch scho friej, 1300, gstorbe. No syym Dod hän dr Friedrich un dr Rudolf s Erb ufdeilt, dr Friedrich het Bade un Eberstei iberchuu, dr Rudolf Pforze.
Dr Markgrof Rudolf Hesso vu Bade († 17. Augschte 1335) isch vu 1297 bis zue syym Dod Markgrof vu Bade gsi. Dr Rudolf Hesso isch dr Suhn gsi vum Hesso I. vu Bade un dr Agnes vu Liegnitz. Am 23. Februar 1326 het er d Johanna vu Mömpelgard (1284-1349), ghyrote, d Wittfrau vum Grof Ullrich II. vu Pfirt (1281-1324). Us däre Eh sin zwo Dechtere fiirigange: Margareta († 1. Septämber 1367), Dame d'Héricourt et de Florimont, ∞ 1345 Markgrof Friedrich III. († 2. Septämber 1353) Adelheid († 1370/73), Dame de Belfort, ∞ I. 26. Augschte 1347 Markgrof Rudolf V. "der Wecker" († 1361) ∞ II. 4. April 1369 Grof Walram IV. vu Thierstein († 1386)
De Gottfried (Godi) Wilhelm Locher (* 31. Oktober 1966 z Bern) isch en Schwiizer Pfarrer und Theolog. Am 1. Jänner 2011 isch er Presidänt vom Schwiizerische Evangelische Chilebund (SEK) worde, am 1. Jänner 2020 denn de Presidänt vo dem siinere Noochfolger-Organisation, de Evangelisch-reformierte Chile Schwiiz (EKS), worde. Am 27. Mai 2020 isch er Hals über Chopf vo dem Amt zruggträtte. Im 1993i isch de Locher zum Verbi Divini Minister ordiniirt wurde. Vom 2001 bis ins 2005 het er d Abteilig für Ussebezihige vom SEK gleitet und isch sit em 2006 Leiter vom Inschtitut für Ökumenischi Studie an de Uni Friburg im Üechtland. Im 2008 het er erfolglos fürs Synodalrotspräsidium vo de Reformierte Chilene Bärn-Jura-Soledurn kandidiirt, isch aber in de Synodalrot gwählt worde. Au isch er Vizepräsident vom Reformierte Wältbund. D Abgordneteversammlig vom SEK het en bi de Sitzig am 14. Juni 2010 z Herisau für d Amtszit 2011–2014 zum vollamtliche Präsident vom Rot vom SEK gwählt. Spööter isch er amigs widergwählt worde, s letscht Mool aber nümen eso guet. De Locher hät wele e starchi gsamtschwiizerischi refermierte Chile haa, und am liebschte wäär em gsii, a de Spitze wäär wie bi de Katholike und de Lutheraner en Bischof gstande. Dodemit
Dr Markgrof Friedrich III. vu Bade (* 1327; † 2. Septämber 1353) isch vu 1348 bis zue syym Dod Markgrof vu Bade gsi. Är isch dr Suhn vum Rudolf IV. vu Bade († 25. Juni 1348) un dr Marie vu Oettingen († 10. Juni 1369) gsi, dr Dochter vum Grof Friedrich I. vu Oettingen. Dr Friedrich III. het um 1345 d Margareta vu Bade († 1. Septämber 1367) ghyrote, d Dochter vum Markgrof Rudolf Hesso vu Bade. Us däre Eh sin die Chinder fiirigange: Rudolf VI. vu Bade († 21. März 1372) Margarete, ∞ I. 10. Novämber 1363 Grof Gottfried II. vu Leiningen-Rixingen († um 1380), ∞ II. Grof Heinrich vu Lützelstein († 13894)
Dr Markgrf Rudolf VI. vu Bade († 21. März 1372), gnännt „dr Lang“, isch vu 1353 bis 1372 dr regiered Markgrof vu Bade un Grof vu Eberstein gsi. Dr Rudolf VI. isch dr Suhn gsi vum Markgrof Friedrich III. vu Bade (* um 1327; † 2. Septämber 1353) un dr Margareta vu Bade († 1. Septämber 1367). Unter em Rudolf VI. isch Bade anne 1361 wider vereint wore, wel di andere Linie alli verlosche sin. Unter syyre Regäntschaft sin Markgrofe vu Bade s ercht Mol as Ryychsfirschte anerkännt wore. Dr Markgrof Rudolf VI. isch ghyrote gsi mit dr Matilde vu Sponheim († 1. Novämber 1410). Us däre Eh sin die Chinder fiirigange: Bernhard (* 1364; † 5. April 1431), regierede Markgrof Rudolf († 1391) Matilde († 3. Augschte 1425 z Schleusingen) ∞ 4. Juli 1376 Grof Heinrich vu Henneberg (* 1350; † 26. Dezmber 1405) Normdate: GND: 135670330 | VIAF: 57836149
Dr Markgrof Rudolf V. vu Bade († 28. Augschte 1361), gnännt „dr Wecker“, isch vu 1348 bis 1361 Markgrof vu Bade gsi, syt 1349 „Herr vu Pforze“, syt 1354 „Herr vu Bade“. Dr Rudolf V. isch dr Suhn vum Rudolf IV. vu Bade († 25. Juni 1348) un dr Marie vu Oettingen († 10. Juni 1369) gsi, dr Dochter vum Grof Friedrich I. vu Oettingen. Syy Vater het d Stedt Offeburg, Gengebach un Zell, derzue alles Ryychsguet in dr Ortenau, as Pfand iberchuu. Well dr Chenig Karl IV. em Berthold vu Buchegg, em Bischof vu Stroßburi d yylesig vu däm Pfand iberloo het un dää aber kei Gäld gha, het dr Berthold em Rudolf dr Zoll z Stroßburi verpfändet. Mit syym Neffe Rudolf VI., Suhn vum Friedrich III., het dr Rudolf V. anne 1356 e Erbvertrag abgschlosse, ass dää syy Erb soll syy. Wu dr Rudolf V. anne 1361 gstorbe isch, het dr Rudolf VI. derno alli Deil vum dr Markgrafschaft Bade wider chenne vereine. Dr Rudolf V. het am 26. Augschte 1347 d Adelheid († 1370/73), Dame de Belfort, ghyrote, d Doichter vum Rudolf Hesso vu Bade un dr Johanna vu Mömpelgard. Si hän keini Chinder mitenand gha. D
D Markgrofschaft Bade-Hachberg isch anne 1190 entstande, wu sich unter em Heinrich I. d Sytelinie vu dr Markgrofe vu Hachberg vu dr Markgrofschaft Bade abgspalte het. D Stammburg isch d Hochburg uf em Hachberg bi Ämmedinge gsi. D Hachberger Linie het sich im 13. Jahrhunderts gege d Kunkerränz vu dr Grofe vu Fryybeg im Ruum zwisch em Schwarzwald un em Ryy chenne behaupte. 1306 hän dr Heinrich III. (1290–1330) un dr Rudolf I. (1290–1313) ihre Erb deilt. Dr Heinrich het d Herrschaft iber Hachberg mit dr Stadt Ämmedinge iberchuu, dr Rudolf d Landgrofschaft Suseberg mit em neje Stammsitz, dr Suseburg un d Vogtei iber s Chloschter St. Bläsi un d Probschteie dodervu, Bürgle, Sitzechilch un Witenau, 1315 no erwyteret um d Herrschaft Röttle. Mit dr Herrschaft Badewyyler, wu 1444 no derzue chuu isch, sin d Herrschaft Suseberg un d Herrschaft Röttle zum Markgreflerland vereinigt wore. Die Markgrafschaft Hachberg mit em Stammsitz Hochburg het s bis 1415 gee, wu dr Markgrof Otto II. vu Hachberg d Burg un d Herrschaft Hachberg an dr Markgrof Bernhard I. vu Bade verchauft het. Mit em Dod vum Otto II. anne 1418 isch d Linie Hachberg derno erlosche. Vu 1584 bis 1590 het s nomol
Dr Markgrof Rudolf VII. vu Bade († 1391) isch vu 1372 bis 1391 Markgrof vu Bade gsi. Dr Rudolf VII. isch dr Suhn vum Markgrof Rudolf VI. († 21. März 1372) un dr Matilde vu Sponheim († 1. Novämber 1410). Är un syy Brueder Bernhard I. vu Bade hän zerscht zämme regiert, am 16. Oktober 1380 hän si ne Erbschaftsvertrag abgschlosse, ass d Markgrofschaft nie in meh wie zwei Deil derf ufdeilt wäre. 1388 schließli hän si in eme Deiligsvertrag d Markgrofschaft ufdeilt, dr Rudolf VII. het d Biet um Ettlinge, Raschti un Bade-Bade iberchuu, dr Bernhard I. d Biet um Durlach un Pforze. Anne 1380 het dr Rudolf dr Stadt Raschti e neji Verfassig gee. Doderno het si e großi Säbschtverwaltig iberchuu, e Burgermeischre un 12 Ret. D Grichtsbarkeit isch bin eme Amtmann gläge, wu vum Markgrof yygruefe woren isch. Däm Amtmann sin derno 12 Richter us dr Burgerschaft byygstande. Raschti het e wichtige Wyy-, Holz un Salzmärt ghaa. Dr Salzmärt, wu Raschti ne Monopol druf gha het, isch eso wichtig gsi, ass d Markgrofe vu Bade-Bade am Salzgroßhandel Kapitalaadeil gha hän. Anne 1387 het dr Rudolf vum Grof Wolf vu Eberstein d Helfti vu dr Burg Neu-Eberstein, d
Dr Markgrof Bernhard I. vu Bade (* 1364; † 5. April 1431 z Bade-Bade) isch vu 1372 bis 1431 dr regiered Markgrof vu Bade gsi. Dr Bernhard I. isch dr Suhn vum Markgrof Rudolf VI. († 21. März 1372) un dr Matilde vu Sponheim († 1. Novämber 1410). Är un syy Brueder Rudolf VII. hän zerscht zämme regiert, am 16. Oktober 1380 hän si ne Erbschaftsvertrag abgschlosse, ass d Markgrofschaft nie in meh wie zwei Deil derf ufdeilt wäre. 1388 schließli hän si in eme Deiligsvertrag d Markgrofschaft ufdeilt, dr Rudolf VII. het d Biet um Ettlinge, Raschti un Bade-Bade iberchuu, dr Bernhard I. d Biet um Durlach un Pforze. Dr Bernhard het syy Stammsitz uf dr Burg Hochebade gha, iber dr Stadt Bade. Är het d Burg um di gotisch Unterburg erwyteret Är het anne 1415 d Markgrofschafft Hachberg um d Hochburg fir 80.000 Gulde vum Markgrof Otto II. vu Hachberg gchauft un het dodermit d Näbelinie vu dr Markgrofe vu Hachberg noch em Dod vum Otto in d Hauptlinie zruckgfiert. Dr Bernhard het iber 50 Johr regiert. Är het in dr Markgrofschafft Bade e neji Verwaltig un e Ämterverfassig yygfiert mit ere Chanzlei, wu ne Chanzler gha het